recursal/SuperWikiNEXT-32B huggingface dataset:
**סוון בוטמן** (בהולנדית: **Sven Botman**; נולד ב-12 בינואר 2000 בבאדהופדורפ שבהולנד) הוא כדורגלן הולנדי, המשחק בעמדת הבלם בניוקאסל יונייטד.

קריירת מועדונים
---------------

### אייאקס וההשאלה להירנפיין

בוטמן גדל במחלקת הנוער של אייאקס, אליה הגיע בשנת 2009. בעונת 2018/2019 שיחק באייאקס II, קבוצת המילואים של המועדון, ששיחקה בליגת המשנה ההולנדית, וערך בה 28 הופעות ליגה, בהן הבקיע שני שערים.

לקראת עונת 2019/2020 הושאל בוטמן להירנפיין מליגת העל ההולנדית. ב-4 באוגוסט 2019 הוא ערך את הופעת הבכורה שלו במועדון, בניצחון 0–4 על הראקלס אלמלו במסגרת המחזור הראשון בליגה. ב-19 באוקטובר הוא הבקיע את שער הבכורה שלו במועדון, בניצחון 2–4 על א.ז. אלקמאר במסגרת המחזור העשירי בליגה. בסך הכל ערך בוטמן 26 הופעות ליגה והבקיע שני שערים בעונה זו, בה סיימה הירנפיין במקום העשירי בליגה.

### ליל

ב-31 ביולי 2020 חתם בוטמן על חוזה לחמש עונות בליל מליגת העל הצרפתית. ב-22 באוגוסט הוא ערך את הופעת הבכורה שלו במועדון, בתיקו 1-1 נגד סטאד רן במסגרת המחזור הראשון בליגה לעונת 2020/2021. הוא היה שחקן הרכב קבוע בעונה זו, בה זכתה ליל באליפות צרפת, וערך 37 הופעות ליגה ב-38 משחקים, כולן בהרכב הפותח.

ב-1 באוגוסט 2021 שיחק בוטמן 90 דקות בניצחון 0–1 על פריז סן-ז'רמן במסגרת גביע האלופות הצרפתי לשנת 2021. ב-14 בספטמבר הוא ערך את הופעת הבכורה שלו בליגת האלופות, בתיקו 0-0 נגד וולפסבורג במסגרת המחזור הראשון של שלב הבתים לעונת 2021/2022.

### ניוקאסל יונייטד

ב-28 ביוני 2022 חתם בניוקאסל יונייטד מהפרמייר ליג לחמש שנים, ששילמה עבורו 37 מיליון אירו. ב-6 באוגוסט הוא ערך הופעת בכורה בקבוצה, בניצחון 0–2 על נוטינגהאם פורסט.

קריירה בינלאומית
----------------

בוטמן זומן לראשונה לסגל נבחרת הולנד לקראת משחקי ליגת האומות 2020/2021 נגד נבחרות פולין ובוסניה והרצגובינה בחודש נובמבר 2020, אך לא שיחק במשחקים אלו.

הוא היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך ארבע הופעות בטורניר, בהן הבקיע שער אחד.

תארים
-----

ליל
* אליפות צרפת (1): 2020/2021
* גביע האלופות הצרפתי (1): 2021

קישורים חיצוניים
----------------

ויקישיתוף מדיה וקבצים בנושא **סוון בוטמן** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  L’INTERNATIONAL U20 NÉERLANDAIS, SVEN BOTMAN EST LILLOIS באתר הרשמי של ליל, 31 ביולי 2020 (בצרפתית)
2. ↑  העברות בעולם: ראפיניה בדרך לצ'לסי, בוטמן חתם בניוקאסל, באתר וואלה!‏, 28 ביוני 2022
3. ↑  Netherlands 3-1 Bosnia & Herzegovina באתר BBC, ‏ 15 בנובמבר 2020 (באנגלית)
**צוקי אביב** היא שכונה בצפון-מערב תל אביב הכוללת את אזורי חן, גימל החדשה, מגדלי נאמן, מתחם בלו ומלון סי אנד סאן.

בשכונה מתגוררים כ-3,000 נפש.

היסטוריה
--------

הבניה במקום החלה במהלך שנות ה-80 והחלק העיקרי של בתי השכונה הוקם במהלך שנות ה-90. משנת 2005 ואילך נכנסה השכונה לתנופת בניה מואצת ונבנו בה שכונת גימל החדשה.

גבולות השכונה: ממזרח - דרך נמיר, מדרום - רחוב צבי פרופס, ממערב - חוף הים ומצפון - רחוב יוניצ'מן. בלב השכונה נמצאת כאמור השכונה הוותיקה אזורי חן. אזורי חן היא שכונה קטנה. היא כוללת שמונה בניינים הניצבים בצורת ספירלה (602 יחידות דיור). שבעה מהבניינים נקראים על שם שבעת המינים (בית התמר, בית הרימון וכו') ואילו הבית השמיני שאף נבנה אחרון נקרא בית התפוז. בקדמת השכונה מול גן המייסדים מוצב הפסל הסביבתי בוסתן בתים שיצרה הפסלת ציונה שמשי.

בלב השכונה הוותיקה (אזורי חן) קיים מרכז מסחרי קטן הכולל מסעדת ביסטרו, בית קפה, קיוסק, מסעדה יוונית, סניף של מכבי שרותי בריאות, בית מרקחת, מספרה, סופר מרקט וקאנטרי קלאב.

בשכונת גימל החדשה קיים מרכז מסחרי נוסף, קטן יותר, הכולל סניף של רשת פארם וסניף של שרותי בריאות כללית.

כיום ילדי השכונה לומדים בבתי ספר בשכונות הסמוכות: אביב - ברמת אביב החדשה, ארן - בשכונת תוכנית ל', ארזים - בנווה אביבים ונופי ים - בשכונת נופי ים. ב-2016 נפתח בשכונה בית ספר ממלכתי יסודי חדש - צוקי אביב - לכיתות א' עד ו'. בשעות אחר הצהריים משמש בית הספר כמרכז קהילתי. בית הספר כולל גם אשכול גנים ובו 5 כיתות גן.

ב-2019 החלו העבודות להקמת מתחם WIX בצמוד למתחם בלו שבצפון השכונה, בסמוך למחלף גלילות המערבי, המתחם יכלול קומת מסחר ומגדל בגובה של כ-80 קומות.

ראו גם
------

* תל רקית
* תיכונט ע"ש אלתרמן

 קישורים חיצוניים
-----------------

ויקישיתוף מדיה וקבצים בנושא **אזורי חן** בוויקישיתוף
* נתונים סטטיסטיים על רבעים ושכונות בתל אביב-יפו (2012), באתר עיריית תל אביב-יפו תל אביב-יפותל אביב-יפו

הערות שוליים
------------

1. ↑  אתר למנויים בלבד גילי מלניצקי, נפרצה מגבלת הגובה בצפון ת"א: מגדל של 80 קומות ייבנה בקמפוס Wix, באתר TheMarker‏, 2 בספטמבר 2020
2. ↑  סופי שולמן, שלוש ארוחות ביום ל-3,000 עובדים: הרכש החדש של WIX, באתר כלכליסט, 17 בנובמבר 2020
**צוקי דינגלי** (באנגלית: **Dingli Ciffs**) הם צוקי אבן גיר בדרום-מערבו של האי מלטה, שאורכם כשלושה קילומטרים מדרום-מזרח לצפון-מערב. הצוקים נופלים בצידם הדרום-מערבי בחדות אל הים התיכון מגובה של 220 מטרים, והרמה שמעליהם משתפלת במתינות לכיוון צפון וצפון-מזרח. הרמה היא אזור חקלאי והיא מנוקזת על ידי מספר ואדיות. באחד הוואדיות שוכנים גני בוסקט, החורש הטבעי היחיד במלטה, וזה נהנה מאספקת מי נגר עילי שמקורם ברמה. הנקודה הגבוהה ביותר במלטה - טא' דמיירק (Ta' Dmejrek) - המתנשאת לגובה של 253 מטרים שוכנת בצוקי דינגלי. מהצוקים נשקף מראה האי הבלתי נושב פילפלה שמדרום-מזרח להם.

היישוב היחיד השוכן ברמה הוא הכפר דינגלי, הקרוי על שמו של האביר האנגלי תומאס דינגלי (Thomas Dingley), אשר התגורר במקום במאה ה-16, והצוקים קרויים על שמו של הכפר. עוד שוכנת בצוקים קפלה המוקדשת למרים המגדלית אשר הוקמה במאה ה-17, ותחנת מכ"ם ישנה של חיל האוויר המלכותי. ממזרח לצוקים שוכן האתר הפרהיסטורי מיסרח אר איל-קביר, שבו התגלו חריצי סלע גדולים, אשר טרם נמצא להם הסבר מספק.

קישורים חיצוניים
----------------

ויקישיתוף מדיה וקבצים בנושא **צוקי דינגלי** בוויקישיתוף
* תמונות הצוקים
* הצוקים באתר לשכת התיירות של מלטה

* צוקי דינגליצוקי דינגלי
* מראה בצוקיםמראה בצוקים
* צוקי דינגליצוקי דינגלי
פירוש נוסף ערך זה עוסק בבליטת סלע. אם התכוונתם למשמעות אחרת, ראו צוק (פירושונים).
צוקים בנורווגיה
בגאוגרפיה וגאולוגיה **צוּק** הוא בליטת סלע אנכית או כמעט אנכית. צוקים מקוטלגים כתצורות קרקע ארוזיות בגלל דרך היווצרותן. הצוקים נפוצים באזורי חוף, הרים, מדרונות הרים ולאורך נהרות. צוקים נוצרים בדרך כלל מסלע שעמיד בפני בליה ופגעי מזג האוויר. סלעי משקע נוטים ליצור אבן חול, אבן גיר, קירטון, ודולומיט. סלעי יסוד, כגון גרניט ובזלת, נוטים ליצור צוקים.

מדרון (Escarpment) הוא סוג של צוק הנוצר על ידי העתק או מפולת קרקע.

בסיסם של רוב הצוקים הוא בצורת שיפוע המכוסה בחלוקי אבן. באזורי אקלים צחיח או מתחת לצוקים גבוהים מדובר בערימה חשופה של סלעים שהתדרדרו. באזורים שבהם הלחות גבוהה יותר ייתכן ששכבת אדמה תכסה את האבנים.

בצוקים רבים יש גם מפלי מים או מקלטי סלע. במקרים מסוימים הצוק הולך וקטן לקראת סוף הרכס.

מכיוון שהצוק לא בהכרח אנכי באופן מלא, ניתן לתת כמה תשובות לשאלה אם מדרון מסוים הוא צוק או לא, כמו גם לשאלה איזה חלק משיפוע הקרקע נחשב לצוק (לדוגמה: כאשר נתון מצב שבו יש קיר סלע אנכי במלואו מעל שיפוע תלול, ניתן לספור רק את קיר הסלע או את שני החלקים). דבר זה מסבך את הכנתן של רשימות צוקים.

לפי כמה מקורות הצוק הגבוה ביותר בעולם, שגובהו 1,340 מטרים, הוא הצד המזרחי של מגדלי טראנגו בקארקוראם שבצפון פקיסטן (טענה זו מסתמכת על הגדרה מחמירה של המושג צוק, מכיוון שתצורת הקרקע הזאת היא כמעט אנכית). אם מקלים בהגדרת המושג צוק, הגובה הכולל הוא מעל 1,600 מטרים. הצוק הימי הגבוה ביותר (1,010 מטרים) שוכן בכפר קאלאופאפה בהוואי (טענה זו מסתמכת על הגדרה מקילה של המושג צוק, מכיוון שהזווית של הקרקע באזור זה היא 60 מעלות).

כאשר מדובר בקטע שהוא אך ורק אנכי, הר ת'ור באי באפין שבקנדה הוא הצוק הגבוה ביותר (1,370 מטרים).

גלריה
-----

* צוקי מוהר באירלנדצוקי מוהר באירלנד
* צוקים לחופי צרפתצוקים לחופי צרפת
* צוק בסבאלברדצוק בסבאלברד
* צוקים באורגוןצוקים באורגון
* צוקים בוקאיאמה שביפןצוקים בוקאיאמה שביפן

ראו גם
------

* סטאק

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **צוק** |
| ויקישיתוף תמונות ומדיה בוויקישיתוף: **צוקים** |

* צוק, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534460005171
* LCCN: sh87003234

 |
**סוויש** (באנגלית: **swish**) הוא משחק קלפים המערב חשיבה מחוץ לקופסה. המשחק מבוסס על משחק הקלפים סט. המשחק נקרא כך מכיוון שמטרת המשחק היא לקלוע "*כדורים*" לתוך "*סלים*", כמו שבכדורסל "*סוויש*" הוא קליעה לסל בלי שהכדור ייגע בלוח או בטבעת של הסל.

תיאור המשחק
-----------

משחק קלפים זה מתחיל בפתיחת 16 קלפים. על כל קלף מצוירים טבעת ועיגול בשני מקומות שונים על פני הקלף, יתר הקלף שקוף. השחקנים צריכים למצוא סטים של קלפים, המכונים ביחיד "*סוויש*", שניתן לשים אחד על השני בצורה שבה בכל טבעת יהיה עיגול באותו צבע ללא טבעות או עיגולים מיותרים. סוף המשחק הוא כשהקופה נגמרת והמנצח הוא השחקן עם המספר הרב ביותר של קלפים.

הקלפים
------

לכל אחד מארבעת הצבעים יש מיקום ייחודי בקלף שגודלו 3 על 4 טבעות משחק:

* בפינות ממוקם הצבע הכחול (4 אפשרויות).
* בשני המקומות האמצעיים ממוקם הצבע הסגול (2 אפשרויות).
* באמצע של הצלעות הצרות ממוקם הירוק (2 אפשרויות).
* באמצע של הצלעות הארוכות יותר ממוקם הכתום (4 אפשרויות).

ראו גם
------

* סט
* משחק קלפים

קישורים חיצוניים
----------------

* המשחק באתר חברת המשחקים ThinkFun
שגיאות פרמטריות בתבנית:חברה מסחרית   
שימוש בפרמטרים מיושנים [ אנשי מפתח ] 

**סוויס פוסט** (באנגלית: **Swiss Post,** בגרמנית: **Die Schweizerische Post**) היא חברה המספקת שירותי דואר בשווייץ ונחשבת למעסיקה השנייה בגודלה במדינה.

המטה הראשי של החברה נמצא בעיר ברן ומלבדו מפעילה החברה סניפים ב-26 ערים בשווייץ.

בשנת 2019 שלחה כ-1.8 מיליארד מכתבים, כ-148 מיליון חבילות וביצעה העברות כספים בסך של כ-119 מיליארד פרנק שווייצרי לכ-167 מיליון מטיילים.

היסטוריה
--------

סוויס פוסט הוקמה בתאריך 1 בינואר 1849 כחלק ממערך לשליחת מכתבים, חבילות, כסף ואנשים.

בשנת 1857, החלה החברה להעביר סחורות באמצעות רכבות.

בשנת 1920, אוחדו רשתות הטלפוניה, הטלגרפיה ושירותי הדואר לחברה אחת בשם PTT.

בשנת 1939, הכריזה על מיתוג מחדש באמצעות לוגו צהוב הנושא את שם החברה.

בשנת 1961, הפסיקה החברה לשלוח סחורות באמצעות כרכרות עם סוסים.

בשנת 1978, הקימה את הכספומטים הראשונים (Postomats) והחלו לספק שירותי טלפון לרכב בשם Natels.

בתאריך 31 בדצמבר 1997, חולקה החברה לשתי קבוצות, שירותי טלקומוניקציה הועברו לחברת סוויס קום ושירותי הדואר הועברו לסוויס פוסט.

מבנה החברה
----------

החברה מחזיקה בשלוש חברות שונות שפועלות בארבעה שווקים שונים:

* Post CH AG – תקשורת ולוגיסטיקה
* PostFinance AG – קמעונאות
* PostAuto AG – תחבורה ציבורית

קישורים חיצוניים
----------------

ויקישיתוף מדיה וקבצים בנושא **סוויס פוסט** בוויקישיתוף
* אתר האינטרנט הרשמי של סוויס פוסט (באנגלית)
* סוויס פוסט, ברשת החברתית פייסבוק

* סוויס פוסט, ברשת החברתית טוויטר

* סוויס פוסט, ברשת החברתית אינסטגרם

הערות שוליים
------------

1. ↑  Die Schweizerische Post, News, Swiss Post (באנגלית)
2. ↑  Die Schweizerische Post, 240-000 standorte, Swiss Post (באנגלית)
3. ↑  [Swiss Post Die Post ist da. Für alle],

|  |  |
| --- | --- |
| בקרת זהויות עריכת הנתון בוויקינתונים | 
* GND: 5335312-2
* HDS: 027154
* ISNI: 0000 0001 2255 8222
* LCCN: n2001094226
* VIAF: 159937716
* WorldCat: viaf-159937716

 |
מרכז צ'ונגצ'ינג
הר האוורסט בשמורת הטבע הלאומית צ'ומולונגמה
**דרום-מערב סין** (בסינית: **中国西南**) הוא אזור שנמצא בחלק הדרומי של הרפובליקה העממית של סין. אזור זה נודע באופן מסורתי כאזור דרום-מערב סין בשל מיקומו ביחס לאזור בו במקור השתרעה סין. ישנן מספר הגדרות שונות לחלקים שנכללים באזור זה - ההגדרה הצרה ביותר כוללת את המחוות סצ'ואן, העיר צ'ונגצ'ינג, מחוז יונאן ומחוז גוויג'ואו, בעוד שההגדרה הרחבה ביותר כוללות גם את מחוז גואנגשי ואת החלקים המערביים של מחוז חונאן. לפי ההגדרה הרשמית של הממשל הסיני כיום אזור זה כולל רק את המחוז סצ'ואן, העיר צ'ונגצ'ינג, מחוז יונאן ומחוז גוויג'ואו, וכמו גם את המחוז האוטונומי הטיבטי אשר באופן מסורתי לא היה חלק אינטגרלי מאזור זה.

דמוגרפיה
--------

אזור דרום-מערב סין הוא אזור מגוון למדיי מבחינת האוכלוסייה שחיה בו ומבחינה היסטורית הכיל בעיקר אזורים כפריים לא מפותחים בהשוואה לאזורים המזרחיים המפותחים יותר של סין. מסוף שנות ה-70 של המאה ה-20 החל תהליך פיתוח מואץ של האזור אשר סייע לשנות באופן מהותי חלקים רבים של האזור ולקדם בהם מודרניזציה. בתחילת המאה ה-21 אזור דרום-מערב סין הכיל כ-50% מאוכלוסיית המיעוטים האתניים של סין, אשר היוו כ-37% מאוכלוסיית אזור דרום-מערב סין. מרבית ההגירה לאזור של תושבים סינים ממוצא האן התרכזה בעיקר במרכזים העירוניים של דרום-מערב סין, בעוד שהאזורים הכפריים עדיין מכילים בעיקר אוכלוסיות מיעוטים כגון אנשים שמתשייכים לקבוצות האתניות יי, ומיאו, ועוד.

מרבית תושבי אזור דרום-מערב סין דוברים ניב מקומי של מנדרינית המכונה מנדרינית דרום-מערבית. נכון לשנת 2012 היו בסין כ-260 מיליון דוברי מנדרינית דרום-מערבית.

ערים שמכילות מעל למיליון תושבים
-------------------------------

| # | עִיר | מספר התושבים באזור העירוני | מספר התושבים במחוז | מספר התושבים בעיר עצמה | פרובינציה | תאריך מפקד האוכלוסין |
| --- | --- | --- | --- | --- | --- | --- |
| 1 | **צ'ונגצ'ינג** | 8,894,757 | 12,084,385 | 16,044,027 | CQ | 2010-11-01 |
| 2 | **צ'נגדו** | 6,316,922 | 7,415,590 | 14,047,625 | SC | 2010-11-01 |
| 3 | **קונמינג** | 3,140,777 | 3,272,586 | 6,432,209 | YN | 2010-11-01 |
| 4 | **גווייאנג** | 2,520,061 | 3,034,750 | 4,322,611 | GZ | 2010-11-01 |

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **דרום-מערב סין** |

הערות שוליים
------------

1. 1 2  *China's Southwest* (3rd ed.). Lonely Planet. 2007. ISBN 978-1741041859.
2. 1 2 3  国务院人口普查办公室、国家统计局人口和社会科技统计司编 (2012). 中国2010年人口普查分县资料. Beijing: 中国统计出版社 [China Statistics Press]. ISBN 978-7-5037-6659-6.

|  |  |
| --- | --- |
| בקרת זהויות עריכת הנתון בוויקינתונים | 
* NKC: ge750519
* VIAF: 315160385
* WorldCat: viaf-315160385

 |
**נילס סימונסן** (בדנית:  **Niels Simonsen**‏:  10 בדצמבר 1807 – 11 בדצמבר 1885) היה צייר, ליתוגרף ופסל דני.

ביוגרפיה
--------

סימונסן נולד בקופנהגן, דנמרק. הוא היה בנם של סימנון רסמוסון ובולט נילסדטר. הוריו היו חנוונים. בגיל ארבע עשרה למד אצל אמן של ציור דקורטיבי והחל ללמוד שיעורי ציור באקדמיה המלכותית הדנית לאמנויות יפות. מאוחר יותר, הוא לקח שיעורים פרטיים מיוהאן לודוויג לונד.

לאחר הצגה מוצלחת בתערוכת האביב של שרלוטנבורג, קופנהגן בשנת 1827, פנה לפיסול וקיבל כמה הזמנות, כולל אחת לתבליטים באולם בכריסטיאנסבורג. בשנת 1830 הוענקה לו מדליית זהב על "ישו המרפא את החולים", המוצג כעת בכיכר ציבורית בקופנהגן.

אף שהזמנות האלה היו ניכרות, ציורי דיוקן היו מקור הכנסתו העיקרי. כישלונו לזכות בהכרה רשמית נוספת בעבודתו הביא אותו במהרה לפנות לציור. הוא ערך את התערוכה הראשונה שלו בשנת 1833, לאחר הכשרה קצרה מאוד. ציורו "חייל פצוע" הביא לו את כספי הפרס. מאוחר יותר הוא הופץ באופן נרחב בעיקר כתחריט של קרל אדוארד זון.

בשנת 1834, לאחר שלא הצליח לשחזר את ההצלחה הראשונית הזו, הוא ביקש הלוואה מניקולאי אברהם הולטן. ההלוואה ניתנה והיא איפשרה לו לשהות שנתיים במינכן, שם הוא למד באקדמיה לאמנויות יפות.

עד מהרה הוא מצא קונים לעבודתו - בעלי אדמות ואנשי עסקים וכן אספני אמנות זרים. עד 1837, הוא היה מספיק טוב כדי לחזור הביתה ולהתחתן עם ארוסתו, אן מארי פיטרסן. במהלך השנים הבאות הוא נסע לטירול, צפון איטליה ואלג'יר. היצירות שצייר שם נרכשו על ידי משפחות המלוכה של בוואריה וירטמברג והאוסף המלכותי בקופנהגן.

חזרה לדנמרק
-----------

בשנת 1842, הוא הפך לחבר באקדמיה של מינכן והוצעה לו פרופסור, אך הוא בחר לקבל הצעה דומה מהמלך כריסטיאן השמיני וחזר לדנמרק. הוא לימד ציור היסטוריה צבאית באקדמיה המלכותית. הוא גם המשיך בקריירה הפרטית שלו והעבודות שנוצרו מביקורו בצפון אפריקה היו פופולריות במיוחד.

בשנים 1848–1851, במהלך מלחמת שלזוויג הראשונה, הוא התרכז בבדים גדולים של סצנות צבאיות, כמה מהן נרכשו לאוסף המלכותי. לאחר מכן חזר לסצנות הז'אנר, יצא לטיול בשוודיה ויצר יצירה מרכזית, (1862), המסמלת את הפיוס בין דנמרק ושוודיה לאחר שנים של התמודדות מרה על סקאניה.

בשנים 1854–1883, הוא היה מורה בבית הספר של האקדמיה לאמנויות יפות. הוא התמקד שוב בציור קרבות במהלך מלחמת שלזוויג השנייה והיה חבר באקדמיה המלכותית השוודית לאמנויות. את הטיול הגדול האחרון שלו לרומא עשה בשנת 1870.

סימונסן נפטר במהלך 1885 בפרדריקסברג ונקבר בבית הקברות בפארק סולברג.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **נילס סימונסן** בוויקישיתוף

הערות שוליים
------------

1. ↑  Carl Frederik Bricka, "Niels Simonsen, 1807-85, maler", runeberg.org (בדנית)
2. ↑  Discover sculptor, lithographer, painter Niels Simonsen, rkd.nl (באנגלית)
3. ↑  Kunstindeks Danmark & Weilbachs kunstnerleksikon, www.kulturarv.dk
4. ↑  Acquisitions of the Month: November 2018, Apollo Magazine, ‏2018-12-07 (ב־American English)
5. ↑  Niels Simonsen, RAK ART FOUNDATION (ב־British English)
6. ↑  Artist: Niels Simonsen, www.kulturarv.dk

|  |  |
| --- | --- |
| בקרת זהויות עריכת הנתון בוויקינתונים | 
* GND: 1046391844
* ISNI: 0000 0000 6953 8088
* KulturNav: 96b3abc5-36a2-4ac2-8b49-5b85be437cd2
* RKD: 72762
* ULAN: 500020094
* VIAF: 95804718
* WorldCat: viaf-95804718

 |
**דורותי פילדס** (אנגלית: **Dorothy Fields**; ‏ 15 ביולי 1905 - 28 במרץ 1974), פזמונאית. כתבה למעלה מ-400 שירים, בעיקר למחזות זמר בברודוויי ולסרטים ובכללם שירים הנכללים בספר השירים האמריקאי הגדול. אחת מהנשים היוצרות הבודדות בסמטת טין פאן והוליווד.

תולדות חייה
-----------

נולדה בניו ג'רזי וגדלה בניו יורק. בת למשפחת מהגרים מפולין. אביה היה אמן וודוויל. עד אמצע שנות השלושים כתבה לברודוויי ובין להיטיה מהתקופה, ללחנים של ג'ימי מקיו (Jimmy McHugh) ניתן למנות את *Exactly Like You* ואת *On the Sunny Side of the Street*.

ב-1935 עברה להוליווד והחלה את שיתוף הפעולה הפורה שלה עם המלחין ג'רום קרן. יחד כתבו את המוזיקה לסרטים *Roberta* ו-*Swing Time* עם פרד אסטר וג'ינג'ר רוג'רס. שירם *The Way You Look Tonight* מסרט זה זכה לפרס אוסקר לשיר הטוב ביותר לשנת 1936.

בשנות הארבעים חזרה לברודוויי כליבריתנית עבור מחזות בברודוויי, חלקם בשיתוף פעולה עם אחיה, הרברט פילדס. בין היתר כתבה את הליברית למחזמר "אנני אוקלי אשת לפידות" (1946). המחזמר זכה להצלחה אדירה ו"רץ" בברודוויי במשך 1,147 הופעות. המחזמר המוצלח ביותר שכתבה היה *Redhead* ("ג'ינג'ית") מ-1959 שזכה לחמישה פרסי טוני בהם עבור המחזמר הטוב ביותר.

היא נפטרה עקב שבץ בגיל 68.

בנאום ההשבעה של ברק אובמה לנשיאות ארצות הברית ציטט הנשיא את שירה של פילדס מן הסרט *Swing Time* באמרו: "Starting today, we must pick ourselves up, dust ourselves off, and begin again the work of remaking America" (החל מהיום עלינו לאסוף את עצמנו, לנקות את האבק, ולהתחיל מחדש את מלאכת שיקום אמריקה).

קישורים חיצוניים
----------------

ויקישיתוף מדיה וקבצים בנושא **דורותי פילדס** בוויקישיתוף
* 

* אתר האינטרנט הרשמי של דורותי פילדס

* דורותי פילדס, במסד הנתונים הקולנועיים IMDb (באנגלית)

* דורותי פילדס, באתר MusicBrainz (באנגלית)

* דורותי פילדס, באתר Discogs (באנגלית)

* דורותי פילדס, באתר SecondHandSongs
* מירנה כץ פרומר, דורותי פילדס, ב-Jewish Women Encyclopedia
* דורותי פילדס במסד הנתונים IBDB (באנגלית)
* דורותי פילדס, באתר אנציקלופדיה בריטניקה (באנגלית)
* דורותי פילדס, באתר "Find a Grave" (באנגלית)

הערות שוליים
------------

1. ↑  אנני אוקלי אשת לפידות במסד הנתונים IBDB (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007437958805171
* BIBSYS: 1004195
* BNE: XX850259
* BnF: cb137951840 (data)
* CiNii: DA07844430
* GND: 120891735
* ISNI: 0000 0000 8138 6224
* LCCN: n81023046
* MusicBrainz: 9a775c6e-9346-4b16-a611-cae1b1c6362f
* NDL: 001161256
* NKC: ola2002159334
* NLA: 35447571
* NLK: KAC2018N3257
* NSK: 000066255
* NTA: 072049987
* RERO: 02-A006113917
* SNAC: w6hf8jtc
* SUDOC: 087883856
* Trove: 956142
* VIAF: 59268144
* WorldCat: lccn-n81023046

 |
**סוון אלקלעי** (בסרבו-קרואטית: **Sven Alkalaj**; נולד ב-11 בנובמבר 1948) הוא דיפלומט ופוליטיקאי יהודי בוסני, החל מ-5 ביולי 2019 שגריר בוסניה והרצגובינה בארגון האומות המאוחדות בניו יורק. אלקלעי כיהן בשנים 2012–2014 כמזכיר בפועל של הוועדה הכלכלית של האו"ם לאירופה (UNECE), שמושבה בז'נבה. כיהן בעבר בשנים -2012-2007 כשר החוץ של בוסניה והרצגובינה. הוא חבר במפלגה למען בוסניה והרצגובינה בראשות חאריס סילייג'יץ'.

קורות חיים
----------

יליד סרייבו, אביו בן למשפחה ממוצא יהודי ספרדי ואימו קרואטית. סוון אלקלעי מגדיר את עצמו יהודי חילוני. הוא למד הנדסת מכונות באוניברסיטת סרייבו עד שנת 1974. בשנת 1987 סיים תואר שני בכלכלה ויחסים בינלאומיים באותה אוניברסיטה. בשנים 1985-1975 הוא עבד כמנהל מסחרי של החברה המשותפת הצרפתית-יוגוסלבית "פטרולאינווסט" בסרייבו. בהמשך היה בשנים 1988-1985 היה מנהל אזורי של חברת "אנרגואינווסט" למזרח התיכון והמזרח הרחוק מנהל אזורי של "אנרגואינווסט", אחר כך עבד כמנהל של החברה בבנגקוק בשנים 1988–1993. בשנת 1999 סיים את בית הספר למנהל עסקים של אוניברסיטת הרווארד בתחום מימון חברות.

קריירה דיפלומטית ופוליטית
-------------------------

בשנת 1993 פגש אלקלעי לראשונה את המנהיג הבוסניאקי האריס סילאייג'יץ' והצטרף בהמשך למפלגתו. הסתבר להם ששני האבות שלהם שרתו לפני מלחמת העולם השנייה באותה היחידה בצבא היוגוסלבי ואביו של אלקלעי עמד לצידו של אביו של סילאייג'יץ' שהיה אימאם, כשחיילים סרבים ניסו לכפות עליו לאכול בשר חזיר.
בדומה לסילאייג'יץ', שואף אלקלעי לרוויזיה של הסכמי דייטון אשר במתכונתם הנוכחית מחריפים לדעתו את הקרע בין הלאומים של בוסניה והרצגובינה.

בשנים 2000-1993 כיהן כשגריר ארצו בארצות הברית ובשנים 2004-2000 שגריר ליד ארגון מדינות אמריקה. כשגריר בוושינגטון עשה אלקלעי מאמצים לגייס את תמיכת ארצות הברית בעת מאבק ארצו עם סרביה. בתוקף התפקיד הוא היה מעורב במו"ם שהביא באוקטובר 1995 לחתימת הסכם דייטון לפיו חולקה בוסניה והרצגובינה לפדרציה בוסניאקית-קרואטית ולרפובליקה סרפסקה הסרבית, כל אחת עם ממשלה ונשיא משלה, לצד ממשלה מרכזית של כל בוסניה והרצגובינה ובראשה נשיאות מתחלפת לפי רוטציה.

בשנים 2007-2004 היה שגריר של בוסניה והרצגובינה בבלגיה וראש המשלחת של ארצו במוסדות נאט"ו בבריסל. בין פברואר 2007–2012 כיהן כשר החוץ של בוסניה והרצגובינה.
כשר חוץ של בוסניה והרצגובינה ייצג בשנת 2007 את ארצו בוועידת הארצות האסלאמיות באסלאמבאד. בהזדמנות, בהתאם למדיניות של בוסניה והרצגובינה סירב להזמנת מקבילו האיראני לבקר בטהראן ונעדר מהמפגש של שרי החוץ של הארצות המוסלמיות עם נשיא איראן, מחמוד אחמדינז'אד כשהלה ביקר בעצרת האו"ם בניו יורק.
בשנת 2007 ביקר שר החוץ אלקלעי בישראל.

בשנת 2012 התמנה על ידי מזכיר האו"ם באן קי מון למזכיר פועל של הוועדה הכלכלית של האומות המאוחדות לאירופה.

ביקורת
------

נמתחה עליו ביקורת חריפה, והוא נדרש להתפטר מתפקידו לאחר שקיבל גם את האזרחות של קרואטיה.  

באפריל 2010, במהלך ביקור באירלנד, הצהיר שעל סרביה להסגיר את הגנרל ראטקו מלאדיץ' לידי בית הדין הפלילי הבינלאומי ליוגוסלביה לשעבר.

שונות
-----

אלקלעי מדבר באופן שוטף אנגלית וצרפתית ויודע את השפה לדינו. הוא נשוי בשנית והוא אב לשתי בנות.

קישורים חיצוניים
----------------

ויקישיתוף מדיה וקבצים בנושא **סוון אלקלעי** בוויקישיתוף
* אתר הוועדה הכלכלית של האו"ם לאירופה
* Perelman Divided Bosnia Puts Forward a Jewish Face in The Jewish Daily Forward 10 october 2007
כורים גרעיניים יכלו להניע מנועי יונים, כמו זה שנעשה בו שימוש בחללית Deep Space 1.
**פרויקט פרומתאוס** (באנגלית: **Project Prometheus**) היה פרויקט של נאס"א שהחל בשנת 2003 במטרה לפתח מערכות מונעות אנרגיה גרעינית למשימות בטווח ארוך בחלל. היה זה הניסיון הרציני הראשון של נאס"א לפיתוח חלליות מונעות באנרגיה גרעינית מאז בוטל פרויקט טימברווינד ב-1995. הפרויקט בוטל בשנת 2005. התקציב שלו קוצץ מ-252.6 מיליון דולר בשנת 2005 ל-100 מיליון דולר ב-2006, מתוכם 90 מיליון דולר שולמו עבור חוזים שבוטלו.

מקור השם
--------

השם שניתן לפרויקט במקור היה "יוזמה למערכות גרעיניות", פרויקט פרומתאוס נקרא על שם פרומתאוס מהמיתולוגיה היוונית אשר נתן את מתנת האש לאנושות. על פי נאס"א, בחירת השם פרומתאוס מציינת את תקוותם לביסוס כלי חדש להבנת הטבע והרחבת יכולות חקר מערכת השמש.

מניעים
------

בשל המרחק מהשמש, חקר כוכבים מרוחקים באמצעות חלליות מוגבל מאוד בשל כך שהן לא יכולות להשתמש באנרגיה סולארית כמקור חשמל לציוד על החללית או למנוע יונים. משימות קודמות לכוכבים מרוחקים כמו תוכנית וויאג'ר או גלילאו הסתמכו על גנרטור רדיואיזוטופי תרמואלקטרי כמקור כוח עיקרי. שלא כמו גנרטור רדיואיזוטופי תרמואלקטרי המפיק חום הנוצר מתהליך טבעי של התפרקות רדיואקטיבית, פרויקט פרומתאוס רצה לבצע שימוש בכורים גרעיניים קטנים כמקור כוח עיקרי.

היתרונות העיקריים היו:

* כושר ייצור חשמל גדול יותר בהשוואה לגנרטור רדיואיזוטופי תרמואלקטרי, המאפשר למדענים ולמהנדסים יותר גמישות בתכנון המשימה.
* הארכת משך ההפעלה של החללית.
* הארכת הטווח והמהירות.
* העברת מידע במהירות גבוהה.

משימות
------

פרומתאוס 1
משימות אשר תכננו לשלב את המערכות הגרעיניות של פרומתאוס כללו:

חקר הירחים של צדק: אירופה, גנימד וקליסטו. במקור זו תוכננה להיות המשימה הראשונה של פרויקט פרומתאוס, אך התברר כי התהליך מורכב מדי ויקר והתקצוב לפרויקט נחתך בשנת 2006. נאס"א שקלה כאופצייה חלופית משימת הדגמה למטרה קרובה יותר לכדור הארץ על מנת לבחון את הכור.

שיתוף פעולה
-----------

הפרויקט בשיתוף פעולה בין מחלקת האנרגיה של ארצות הברית לבין צי ארצות הברית אשר תכנן להשתתף בעיצוב ובבנייה של הכורים הגרעיניים.

ראו גם
------

* ביקוע גרעיני

| תוכניות נאס"א לחקר מערכת השמש |
| --- |
| פעילות | אקספלורר • וויאג'ר • חקר מאדים • משימות פלנטריות (דיסקברי • גבולות חדשים • חקר מערכת השמש) • פלאגשיפ • חקר עולמות אוקיינוס |  |
| הושלמו | פיוניר • מארינר • לונר אורביטר • ריינג'ר • סרוויור • אפולו • ויקינג • פלנטרי אובסרבר • MESUR • מרס סרוויור 98 • מארס סקאוט • מארס רובר |
| בוטלו | פלנטרי גראנד טור • וויאג'ר (מאדים) • פרומתאוס • קונסטליישן • ניו מילניום • מארינר סימן 2 |
הלוגו הישן
**יוסי חממה אורגינל** (בעבר **קליית יוסי בע"מ**) היא חברה ישראלית המשווקת פיצוחים ופירות יבשים. את החברה הקימו האחים יוסי ועובד חממה. חברת חממה סחר, העוסקת במסחר בפיצוחים, מנוהלת על ידי פלג אחר של משפחת חממה.

לחברה מפעל קלייה בפארק התעשייה קריית גת, שבו מועסקים כמה עשרות עובדים. חנות המפעל מצויה בשוק לוינסקי, ברחוב מטלון בתל אביב. החנות הראשונה הוקמה ב-1979. החברה התעסקה גם בייצוא מוצרים לחו"ל, למשל לקנדה, ארצות הברית, בלגיה ודרום אפריקה.

בספטמבר 2005, כשלושים שנה לאחר שנוסדה, רכשה "תנובה" 50% ממניותיה עבור כ-18 מיליון שקל. בעת הרכישה, הסתכמו הכנסות קליית יוסי בכ-70 מיליון שקל בשנה, והיא הייתה אחת משתי החברות המובילות בשוק הפיצוחים, לצד קליית גת עמה החזיקה בכ-51% מהשוק. ההערכות בתנובה היו כי לאחר הרכישה הכנסות החברה יגיעו למחזור שנתי של 170 מיליון שקל בשנה. לאחר הרכישה נעשה הניהול בחברה על ידי גורם חיצוני מטעם תנובה, שנותרה מעורבת בנעשה בה.

בשנת 2011 החזיקה קליית יוסי בנתח של 11.5% משוק הפיצוחים הארוזים, ובנתח של 4.7% משוק הפירות היבשים. מכירותיה לצרכן ברשתות השיווק הסתכמו בשנה זו ב-22 מיליון ש"ח.

בינואר 2012 פורסם כי קבוצת תנובה החליטה למכור את מניותיה בחברת ששון תעשיות פירות יבשים, שדרכה החזיקה בשליטה בחברה.

בפיצוחיות רבות בישראל מופיע בשילוט הלוגו של קליית יוסי.

בשנת 2018 עברה החברה מיתוג מחדש ושינתה את שמה ל"יוסי חממה אורגינל".

קישורים חיצוניים
----------------

* 

* אתר האינטרנט הרשמי של יוסי חממה אורגינל

הערות שוליים
------------

1. ↑  אבי שאולי, ‏החברה ציבורית, העסק משפחתי: סודות הגרעין של חממה סחר, באתר גלובס, 16 ביוני 2010
2. 1 2 3 4 5  אילנית חיות, ‏מממשת בהפסד: תנובה תמכור החזקות בקליית יוסי, באתר גלובס, 10 בינואר 2012
3. ↑  שרית סרדס-טרוטינו, סודות הגרעין: הפיצוחים הכי טובים בארץ, באתר ynet, 12 ביוני 2008
4. ↑  גבי קסלר, המנצחים והמפסידים של השבוע, באתר ynet, 30 בספטמבר 2005
5. 1 2 3  נווית זומר, תנובה רכשה את קליית יוסי ב-17 מיליון שקל, באתר ynet, 26 בספטמבר 2005
6. ↑  נווית זומר, תנובה רוכשת את מפעל קליית-יוסי מקרית-גת, באתר ynet, 28 באוגוסט 2005
7. ↑  יוסי חממה אורגינל, באתר ארכיון האינטרנט
**יואל (ז'ול) רוזנהק** בהיותו מנכ"ל פיק"א בביצות כבארה בשנות ה-20 (ראשון מימין). לצידו אנשי פיק"א נוספים (משמאל לימין): עמרם חזנוב, אגרונום; משה גינזבורג, גזבר כללי; צבי הנרי פרנק, דירקטור; ושמואל גולדמן, מהנדס.
רוזנהק עם איכרי הגליל התחתון והעליון במסיבת פרידה ממנו בסיום תפקידו בפיק"א
רוזנהק עם איכרי הגליל התחתון והעליון במסיבת פרידה ממנו בסיום תפקידו בפיק"א
**יואל (ז'יל) רוזנהק** (פריז, 1870 – ניס, 7 במרץ 1940) היה אגרונום ופקיד הברון רוטשילד בארץ ישראל.

ביוגרפיה
--------

רוזנהק נולד בפריז, בן לשמואל ופאני לבית רוז וקיבל חינוך יהודי מסורתי. עם תום חוק לימודיו התיכוניים רכש את השכלתו האקדמאית בבית הספר הגבוה לחקלאות באלג'יר. בשנת 1893, מיד עם סיום לימודיו, החל לעבוד בשירותו של הברון אדמונד ג'יימס דה רוטשילד והחל בפיקוח על נטיעת כרמים במושבה זכרון יעקב (1893) ומאוחר יותר במושבה ראשון לציון (1897). לאחר מספר שנים נתמנה למנהל ענייני מושבות הברון בגליל התחתון ממשרדו שבנצרת. עם ביטול פקידות הברון בארץ והעברת ניהול מושבות הברון לחברת יק"א בשנת 1900 המשיך רוזנהק לנהל את עבודות החברה במחוז הצפון ממשרדי החברה שבחיפה. עם חלוף הזמן ובהדרגה החל לאהוד את המתיישבים ואת מפעל תחיית היישוב בארץ ישראל.

בזמן מלחמת העולם הראשונה שרת כקצין בצרפת ולאחר המלחמה חזר לעבודתו ביק"א כראש משרד חיפה. עם הקמת פיק"א בשנת 1924 שהחליפה את יק"א המשיך רוזנהק לנהל את מושבות הברון בשומרון ובגליל עד לשנת 1930. לאחר כ-37 שנות שירות בארץ ישראל, בהיותו כבן 60, פרש לגמלאות, חזר לצרפת והיה לפעיל במוסדות הקהילה הספרדית בפריז.

בשנת 1931 ניהל את הביתן הארצישראלי שבתערוכה הקולוניאלית הצרפתית מטעם הברון. בעשור שלאחר מכן ביקר כמה פעמים בארץ ישראל.

עוד בטרם מלחמת העולם הראשונה נשא רוזנהק את רבקה, לבית ארדיטי שמביירות, לאשה. לבני הזוג נולדו חמישה ילדים: רחל (איבון), אדמונד (שנקרא על שם הברון), לוסיאן (שנספה באושוויץ), נלי ופולט.

לקריאה נוספת
------------

* יעקב שביט, יעקב גולדשטיין, חיים באר (עורכים), "רוזנהק, יואל (ז'יל)", לקסיקון האישים של ארץ ישראל, 1948-1799, עם עובד, 1983, עמ' 458 - 9.

קישורים חיצוניים
----------------

* דוד תדהר (עורך), "יואל (ז'ול) רוזנהק", באנציקלופדיה לחלוצי הישוב ובוניו, כרך ב (1947), עמ' 791

הערות שוליים
------------

1. ↑  י. סמסונוב, פרידת היישוב מה' רוזנהק, דואר היום, 10 בדצמבר 1929
**נֶפּ אוֹ'הָאוּאָר** (**Knap o'Howar**) הוא אתר ארכאולוגי בפאפא וסטריי שבקבוצת איי אורקני, המייצג משק מהתקופה הנאוליתית. האתר נשתמר היטב, ונהוג להאמין שהוא בית־האבן העתיק ביותר בצפון אירופה. תיארוך פחמן-14 העלה כי האתר יושב בין 3500 לפנה"ס ל־3100 לפנה"ס (יש המתארכים את הקמת האתר ל־3700 לפנה"ס), מאות שנים לפני ההתיישבות הדומה לו, סקארה ברי. ייתכן שהאתר נבנה על התיישבות מוקדמת יותר.

האתר מורכב משני מבנים מלבניים-עגלגלים בעלי קירות עבים הצמודים זה לזה. למבנים יציאה נמוכה וצרה לכיוון הים, ומן הבית הגדול והעתיק יותר יוצא מסדרון נמוך המוביל למבנה חדש וקטן יותר, שהיה סדנת עבודה, אסם או בית מגורים נוסף. הבתים נבנו לתוך ערימת פסולת קדומה, והוקפו בחומרי פסולת, שהקנו להם הגנה וחימום. אין בבית חלונות, והאור הגיע כנראה דרך צוהר בגג, ששימש גם להוצאת עשן הצלייה. הבתים צמודים לחוף, אך כאשר הם נבנו היו רחוקים ממנו, ורק לאורך השנים התקרב קו המים. בחוף ניתן לראות כיצד הסלעים המקומיים נופצו ללוחות אבן דקים, על ידי היסודות, וספקו חומר בנין מוכן לתושבי האתר.

הקירות שרדו עד לגובה המרזב, 1.6 מטרים, ורהיטי האבן עומדים ללא פגם, ובכך מעניקים מראה חי לבית. אחים, מחיצות, מיטות ומדפי אחסון כמעט שלא נפגעו, ונמצאו עדויות לקיומו של גג. עדויות מהפסולת מוכיחות כי התושבים החזיקו בבקר, בכבשים ובחזירים, וגידלו שעורה וחיטה. הם אספו רכיכות ודגו דגים, שכדי ללכוד אותם היה צורך בספינות דייג. לאורך השנים, נחסם המעבר בין הבתים באבנים, וייתכן שנפסק השימוש במבנה הקטן יותר.

ממצאים של כלי אונסטן מקשרים את התושבים לגלי חצר שנמצאים הרחק, כדוגמת בלברינדי ואילין דומהנויל. באתר נמצאו גם אבני ריחיים.

בשנות העשרים והשלושים של המאה העשרים חשפו פעולות טבע של סחיפה, בליה וסערות את שארי ערימת הפסולת. במהרה נחפר האתר, ואחרי שהוסרו שני מטרים של חול, הגיעו החופרים לשני הבתים. הארכאולוגים תיארכו את האתר לתקופת הברזל, עקב המחסור בראיות, והיכולת הארכאולוגית הדלה בשנים הללו. בשנות השבעים נחפר מחדש האתר, ותוארך לשנים שהוזכרו לעיל.

לקריאה נוספת
------------

* Scotland Before History - Stuart Piggott, Edinburgh University Press 1982, מסת"ב 07524-1400-3
* Scotland's Hidden History - Ian Armit, Tempus (in association with Historic Scotland) 1998, מסת"ב 0-7486-6067-4
* The Other Orkney Book - Gordon Thomson, Northabout Publishing 1980, מסת"ב 0-907200-00-1

קישורים חיצוניים
----------------

ויקישיתוף מדיה וקבצים בנושא **נפ או'האואר** בוויקישיתוף
* נפ או'האואר, באתר מורשת איי אורקני
* נפ או'האואר, באתר מדריך האיים
* נפ או'האואר, באתר אנציקלופדיית ההיסטוריה העולמית (באנגלית)
סליל הלמהולץ
מערכת **סלילי הלמהולץ** היא מערכת המאפשרת יצירה של שדה מגנטי כמעט אחיד. המערכת קרויה על שמו של הפיזיקאי הגרמני הרמן פון הלמהולץ.

תיאור המערכת
------------

מערכת סלילי הלמהולץ מורכבת מצמד סלילים זהים אשר ממוקמים אחד מול השני, ובמרחק השווה בדיוק לרדיוס של כל אחד מהם. מזרימים דרך שני הסלילים זרם חשמלי באותה העוצמה ובאותו הכיוון. במרחב שבין שני הסלילים ייווצר שדה מגנטי כמעט קבוע בגודלו ובכיוונו. עוצמת השדה היא:

{\displaystyle B={\left({\frac {4}{5}}\right)}^{3/2}{\frac {\mu \_{0}nI}{R}}}

פיתוח
-----

חישוב מדויק של השדה בכל נקודה במרחב הוא קשה למדי ומצריך שימוש בפונקציות בסל. אולם, החישוב של השדה על הציר העובר דרך מרכז שני הסלילים הוא פשוט יותר, עקב הסימטריה של הבעיה. השדה שיוצר סליל בעל n ליפופים, רדיוס R ושזורם בו זרם I, במרחק x מעל מרכזו הוא:

{\displaystyle B={\frac {\mu \_{0}nIR^{2}}{2(R^{2}+x^{2})^{3/2}}}}
נניח שסליל אחד נמצא בנקודה 0 וסליל שני מולו בנקודה a. השדה שייווצר כתוצאה מסופרפוזיציה של שני השדות הוא:

{\displaystyle B={\frac {\mu \_{0}nIR^{2}}{2(R^{2}+x^{2})^{3/2}}}+{\frac {\mu \_{0}nIR^{2}}{2(R^{2}+(a-x)^{2})^{3/2}}}}
עקב מבנה הבעיה, הפונקציה הזאת חייבת להיות סימטרית סביב הנקודה a/2, ולכן הנגזרת בנקודה זו מתאפסת. אם נדרוש שגם הנגזרת השנייה תתאפס נקבל:

{\displaystyle a=R}
אם נחשוב על הפיתוח לטור טיילור של הפונקציה סביב R/2 נבין את חשיבות ההתאפסות של הנגזרת השנייה. ברור שעקב הסימטריה כל החזקות האי-זוגיות יתאפסו. בזכות הדרישה שלנו להתאפסות הנגזרת השנייה גם האיבר הריבועי יתאפס. כלומר, האיבר הראשון שגורם לשינוי הוא x^4 ולכן הפוקציה תשתנה מאוד לאט.

שימושים
-------

* סליל הלמהולץ משמש בין השאר כאחד המרכיבים במכשיר הה-MRI.

קישורים חיצוניים
----------------

ויקישיתוף מדיה וקבצים בנושא **סליל הלמהולץ** בוויקישיתוף

הערות שוליים
------------

1. ↑  Helmholtz Pair Coil
**פרוכילודונטיים** (שם מדעי: **Prochilodontidae**) היא משפחה של דגים מסדרת החריתאים החיים במים מתוקים טרופיים בצפונה של אמריקה הדרומית עד לדרום ברזיל, פרגוואי וצפון ארגנטינה. בעבר השתייכו למשפחת החריתיים והם קרובים למשפחה Curimatidae.

בני המשפחה הם דגים קטנים יחסית שחלקם מגיעים לאורך 80 סנטימטרים והם אוכלי כל. הם בעלי שפתיים רחבות ובתוכם שיניים קטנות ומחודדות, אך הם יכולים לפשק אותם קדימה כדי לינוק מזון במהירות. הם יכולים גם להשמיע קריאות צרודות במים. הם בעלי סנפירים קטנים וגוף בשרני בעל קשקשים קשיחים ורבים מהם נעים בנחילים גדולים במי הנהרות כמו האמזונאס.

דגים אלה משמשים כדגי מאכל לילידים המקומיים ולתושבים וכן לחיות שונות כמו דגים טורפים, עופות מים, לוטרות ענק ודולפיני נהרות.

מיון
----

* *Ichthyoelephas*
* *Prochilodus*
* *Semaprochilodus*

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **פרוכילודונטיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538604505171

 |
**פיליפ קנז'ביץ'** (בסרבית: **Филип Кнежевић**; נולד ב-8 בנובמבר 1991) הוא כדורגלן סרבי בעמדת הקיצוני ב-SHB דא נאנג.

קריירת מועדונים
---------------

קנז'ביץ' התחיל את הקריירה שלו במחלקת הנוער של באנה ובעונת 2009/2010 הצטרף לבוראץ צ'אצ'אק. בעונה זו, קנזב'יץ' שיחק 23 משחקי ליגה וכבש שער אחד.

ב-16 ביוני 2012 קנז'ביץ' חתם לארע עונות בפרטיזן בלגרד. למרות הציפיות שיהיה בורג משמעותי בקבוצה, שיחק קנז'ביץ' משחק אחד בלבד בעונת 2012/2013.

בקיץ 2013 הושאל לראדניצ'קי קראגויבאץ. ב-19 באוקטובר 2013 קנזב'יץ' הבקיע את שער הבכורה שלו ברדניצ'קי בניצחון 2-3 נגד OFK בלגרד.

ב-4 ביולי 2014 קנז'ביץ' הושאל לויטוריה דה גימארייש מליגת העל הפורטוגזית, בה שיחק בקבוצת המילואים.

ביולי 2015 הושאל לבוראץ צ'אצ'אק.

ב-10 בפברואר 2016 שוחרר מפרטיזן וחתם בצ'וקריצ'קי.

ב-16 באוגוסט 2016 חתם לשנתיים וחצי בוויבודינה, אך בסיום העונה חזר לבוראץ צ'אצ'אק.

ב-26 ביולי 2018 קנז'ביץ' חתם במ.ס. אשדוד מליגת העל.

ב-24 ביולי 2019 קנז'ביץ' חתם רדניצ'קי ניש.

ב-3 באוגוסט 2020, קנז'ביץ' חתם בפרולטר נובי סאד.

קישורים חיצוניים
----------------

ויקישיתוף מדיה וקבצים בנושא **פיליפ קנז'ביץ'** בוויקישיתוף

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  עמית קרקו, ‏אלקה עזב ללוצרן, אשדוד החתימה את קנזביץ', באתר ONE‏, 26 ביולי 2018

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פיליפ קנז'ביץ'"**.
**פיליפ ריינאגל** (באנגלית: **Philip Reinagle**‏; 1749 – 27 בנובמבר 1833) היה צייר בעלי חיים, נוף וצמחים אנגלי. בנו של מוזיקאי הונגרי שהתגורר באדינבורו. ריינאגל הגיע ללונדון בשנת 1763 לימים היה חבר בהאקדמיה המלכותית לאמנויות.

ביוגרפיה
--------

פיליפ ריינאגל נכנס לבית הספר של האקדמיה המלכותית בשנת 1769, ומאוחר יותר הפך לתלמידו של אלן רמזי, וסייע לו בתמונותיו הרבות של המלך ג'ורג' השלישי והמלכה שרלוט.

הוא הציג לראשונה באקדמיה המלכותית בשנת 1773. העבודות שהציג היו בדרך כלל דיוקנאות עד 1785, כאשר נראה שהיצירה המונוטונית של הפקת העתקים של דיוקנאות מלכותיים נמאסה עליו, הדבר הוביל אותו לנטוש את הנושא לטובת ציור בעלי חיים. הוא הצליח מאוד בציור כלבי ספורט, במיוחד ספניילים, בציפורים ובחיות צייד מתות.

אולם ב־1787 הוא הציג באקדמיה נוף שצויר מברקנדייל היל, נורפוק, ומאז ואילך הציג עבודות בעיקר של נופים. הוא נבחר לעמית של האקדמיה המלכותית בשנת 1787, אך לא הפך לאקדמאי עד 1812, אז הציג כתמונת הדיפלומה שלו נשר ועיט הנאבקים עם צבוע. הוא גם הציג לעיתים קרובות במוסד הבריטי.

ריינאגל היה גם מעתיק מוכשר של המאסטרים ההולנדים, ויצר רפרודוקציות של תמונות בקר ונופים של הציירים פאולוס פוטר, יאקוב ואן רויסדאל, מיינדרט הובמה, פיליפס ואוורמן, אדריאן ואן דה פלדה, קרל דוז'רדן ואחרים, שנראו לעיתים קרובות כמקור עצמו. הוא גם צייר כמה ציורים לספר החדש של רוברט ג'ון ת'ורנטון על המערכת המינית של לינאוס (1799–1807), וציורים בבוטניקה (1809–1810). אך איוריו הטובים ביותר היו אלה של כלבים למגזין של ויליאם טפלין (1803) שנחקק על ידי ג'ון סקוט.

ריינאגל נפטר בצ'לסי, לונדון, ב־27 בנובמבר 1833, בן 84.

משפחה
-----

בשנת 1771 התחתן ריינאגל עם ג'יין אוסטין; נולדו להם תשע בנות (אמיליה אן, מרי אן, ג'יין, שרלוט ג'נטה, רייצ'ל כריסטיאנה, פרנסס אראבלה, קרוליין, הרייט ואוריאנה ג'ורג'ינה), ושני בנים.

מבין הבנים, רמזי ריצ'רד ריינאגל היה גם אמן, ועקב אחרי הסגנון של אביו. הבן השני, פיליפ, נסע לטרינידד, שם מילא תפקידים שונים. הוא היה אחראי על תכנון ובניית קתדרלת השילוש הקדוש.

גלריה
-----

* 
* 
* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **פיליפ ריינאגל** בוויקישיתוף

הערות שוליים
------------

1. ↑  "Reinagle, Philip (1749–1833), animal and landscape painter", Oxford Dictionary of National Biography (באנגלית)
2. ↑  Corley, T. A. B. "Reinagle, Philip". Oxford Dictionary of National Biography (online ed.). Oxford University Press
3. ↑  The Trinidad almanac and public register, for the year of our Lord, 1827; being the first after bissextile or leap-year. Calculated to the meridian of Port of Spain. ufdc.ufl.edu (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007359680605171
* AGSA: 13493
* DSI: 3206
* GND: 1162907150
* ISNI: 0000 0000 6705 0898
* LCCN: nr2001025464
* MusicBrainz: 5fa3b880-c4da-441c-8c5e-2948ac117094
* NGV: 6954
* NLA: 35094550
* RKD: 66115
* SNAC: w6w16w99
* Trove: 824930
* ULAN: 500029813
* VIAF: 26991550
* WorldCat: lccn-nr2001025464

 |
**סליו טראוולי** (באנגלית: **Sallieu Tarawallie**; נולד ב-3 בינואר 1995 בסוואפה שבסיירה לאון) הוא כדורגלן מסיירה לאון המשחק בעמדת החלוץ בקבוצת קאלון מליגת העל של סיירה לאון.

קריירת מועדונים
---------------

טראוולי החל את הקריירה המקצוענית שלו בקאלון מליגת העל של סיירה לאון, ובשנת 2015 הצטרף אל בית"ר תל אביב בת ים מהליגה הלאומית. הוא ערך במועדון שבע הופעות ליגה.

לאחר שעזב את ישראל חתם טראוולי בדילה גורי מליגת העל הגאורגית. ב-5 במרץ 2017 ערך את הופעת הבכורה שלו במועדון, בתיקו 0-0 נגד צ'יחורה סצ'חרה במסגרת המחזור הראשון בליגה לעונת 2017. ב-8 באפריל הבקיע את שער הבכורה שלו במועדון, בתיקו 1-1 נגד קולחתי 1913 פותי במסגרת המחזור השישי בליגה. הוא ערך 22 הופעות ליגה במדי המועדון, בהן ערך חמישה שערים.

לאחר מכן עבר למבבנה סוואלווס מליגת העל של אסוואטיני. ב-17 ביולי 2018 ערך את הופעת הבכורה שלו בליגת האלופות האפריקאית, בהפסד 3-0 לאטויי ספורטיב דו סאהל במסגרת שלב הבתים לעונת 2018.

לפני עונת 2019 חזר טראוולי ליבשת אירופה וחתם בויקינגור אולפסוויק מליגת המשנה האיסלנדית. הוא ערך במועדון 20 הופעות ליגה, בהן הבקיע שלושה שערים.

לאחר שעזב את ויקינגור אולפסוויק חזר לקאלון מליגת העל של סיירה לאון, הקבוצה בה התחיל את הקריירה המקצוענית שלו.

קריירה בינלאומית
----------------

ב-21 ביוני 2015 ערך טראוולי את הופעת הבכורה שלו בנבחרת סיירה לאון, בהפסד 2-1 לנבחרת מאוריטניה במסגרת מוקדמות אליפות האומות האפריקאיות 2016. במשך זה הבקיע את שער הבכורה שלו בנבחרת.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  Landsliðsmaður Sierra Leóne til Víkings באתר MBL,‏ 2 במאי 2019 (באיסלנדית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סליו טראוולי"**.
דורותי מטליצקידורותי מטליצקי

**דורותי (דבורה) מטליצקי** (באנגלית: **Dorothee Metlitzki** או **Dorothee Metlitzky**);‏ 27 ביולי 1914 קניגסברג - 14 באפריל 2001 המדן, קונטיקט) הייתה חוקרת ספרות אנגלית, מראשוני המחלקה לאנגלית באוניברסיטה העברית בירושלים, ובהמשך פרופסור לאנגלית באוניברסיטת קליפורניה בברקלי ובאוניברסיטת ייל. התמחתה בספרות והיסטוריה אנגלית מימי הביניים, בספרות ובשפה הערבית ובסופר הרמן מלוויל.

קורות חיים
----------

נולדה ב-1914 בקניגסברג (כיום קלינינגרד), אז עדיין בפרוסיה המזרחית, שבקיסרות הגרמנית. אמה הייתה יהודיה גרמנית והאב יהודי רוסי. המשפחה עברה לאחר לידתה ליקטרינבורג, רוסיה, בעקבות עבודתו של האב, שהיה איש עסקים. כשפרצה המהפכה הבולשביקית ברוסיה נעצר האב ואילו האם ברחה עם שני ילדיה לליטא. מששוחרר האב ב-1920 מכלאו הוא הצטרף למשפחתו, אך ב-1933 נאלצה המשפחה לברוח גם מליטא, ללונדון, עקב הסביבה האנטישמית.

מטליצקי הפכה בבגרותה לפעילה ציונית בבריטניה. 

בשנים 1933–1938 היא למדה באוניברסיטת לונדון והשלימה שני תארים שניים: באנגלית של ימי הביניים ובערבית קלאסית.. ב-1939 עלתה לארץ ישראל והחלה לשמש כמרצה (Assistant Lecturer) לאנגלית באוניברסיטה העברית בירושלים. יחד עם החוקר אדם מנדילוב היא הייתה מראשוני המחלקה לאנגלית, בה לימדה עד 1944. נישאה ב-1943 למזרחן פאול קראוס ועברה לגור עימו לסירוגין במצרים ובארץ. התאלמנה וב-1945 נישאה בשנית לאגיפטולוג ברנהרד גרדסלוף, עמו נולדה ביתה. ב-1947 חזרה לארץ ישראל, ולימדה שוב באוניברסיטה העברית בירושלים. שלוש שנים אחר כך התאלמנה בשנית וב-1953 היגרה עם בתה, לקונטיקט, ארצות הברית, שם למדה בשנים 1954–1957 לדוקטורט במחלקה ללימודים אמריקאיים באוניברסיטת ייל. הדוקטורט שלה עסק בשימוש של מלוויל בחומרים מהמזרח התיכון. נישאה בשלישית, לתקופה קצרה, לאשורולוג יעקב פינקלשטיין ועברה בעקבותיו לאוניברסיטת קליפורניה בברקלי, שם מונתה לפרופסור - חבר ב-1964, והייתה לאישה השנייה שקיבלה קביעות במחלקה לאנגלית. ב-1966 חזרה לייל, הפכה ב-1976 לפרופסור מן המניין ושם לימדה עד פרישתה ב-1984.

מספריה
------

* (1977) *The matter of Araby in medieval England*

קישורים חיצוניים
----------------

* דורותי מטליצקי, ברשת החברתית Goodreads

הערות שוליים
------------

1. ↑  Traugott Lawler, Dorothee Metlitzki, the Guardian, ‏30 באפריל 2001 (באנגלית)
2. ↑  קתדרה לספרות אנגלית ע"ש מונטיפיורי באוניברסיטה, הארץ, 7 בדצמבר 1942
3. ↑  Dorothee Metlitzki, Jewish Women's Archive (באנגלית)
4. ↑  היחיד והצבור, המשקיף, 29 ביוני 1944
5. ↑  Traugott Lawler, Dorothee Metlitzki, The Guardian, ‏30 באפריל 2001 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007355549105171
* BNE: XX1365210
* GND: 135889812
* ISNI: 0000 0000 5556 7494
* LCCN: no2008080319
* NTA: 080100031
* VIAF: 31808592
* WorldCat: lccn-no2008080319

 |
פירוש נוסף ערך זה עוסק באבן חן מקראית. אם התכוונתם למשמעות אחרת, ראו שבו (פירושונים).
איור של החושן (מהאנציקלופדיה היהודית)
**שְׁבוֹ** היא האבן השנייה בטור השלישי בחושן של הכהן הגדול, והיא מיוחסת לשבט נפתלי או לשבט גד.

השבו במקורות
------------

> 
> וְהַטּוּר, הַשְּׁלִישִׁי--לֶשֶׁם שְׁבוֹ, וְאַחְלָמָה.
> 
> 
> 
> — שמות כ"ח, י"ט
> 

> 
> וְהַטּוּר, הַשְּׁלִישִׁי--לֶשֶׁם שְׁבוֹ, וְאַחְלָמָה.
> 
> 
> 
> — שמות ל"ט, י"ב
> 

> 
> נפתלי על שבו, ונקרא טוּרְקִיזָ"א, והפרסיים מתמידים לנושאה. וכן תרגומו טַרְקִיָּא (יוד דגושה) וסגלתה שמושבת האדם על הרכב ומצלחת אותו בעניין הרכיבה כל ימיו ולכן נקרא שבו, ועל שהיא מחברת אותו אל הרכב נתנה לנפתלי שהוא לשון חיבור על שם נפתולי אלהים נפתלתי."
> 
> 
> 
> — הרב אליהו הכהן, מדרש תלפיות - לפי רבינו בחיי
>

זיהוי
-----

מאחר שאין במקורות פרטים מזהים לאבני החושן, הרי שאין לדעת לאיזו אבן חן התכוונו ואפילו מה היה צבעה.

### תרגומים

* תרגום אונקלוס מתרגם **טרקיא**, כלומר טורקיז
* בתרגום ירושלמי מתורגמת שבו ל'*כירזלין*. ככל הנראה שם זה הוא שיבוש של השם הארמי **כדכודין**, כלומר **כדכוד** שזהותה אינה ברורה.
* יוסף בן מתתיהו בוחר לתרגמה דווקא כאמתיסט.
* בשמות רבה מופיע התרגום **אגט**.
* תרגום המלך ג'יימס גורס אף הוא אגט.
* גם בתרגום התנ"ך של ה-Jewish Publication Society of America משנת 1917 מתורגמת שבו לאגט.
* מכון המקדש מזהים את האבן עם אגט אפור.

### אבני חן ומינרלים המיוחסים לשבו

* טורקיזטורקיז
* אמתיסטאמתיסט
* אגט אגט

לקריאה נוספת
------------

* מ' סברדמיש וא' משיח, **אבני חן**, הוצאת מדע אבנים יקרות
* **עולם התנ"ך**, ספר שמות, הוצאת דודזון-עתי

קישורים חיצוניים
----------------

* אודות תרגום שמות אבני חן

לחצו כדי להקטין חזרה

לחצו להגדלה

לדף הקובץתמונה אינטראקטיבית (לחצו להסבר)‏

---

אבני החושן
**דורותי גלדיס מנלי** (באנגלית: **Dorothy Gladys Manley**;‏ 29 באפריל 1927 – 3 בנובמבר 2021) הייתה אצנית בריטית. הייתה סגנית אלופה אולימפית (לונדון 1948) בריצת 100 מטר.

ביוגרפיה
--------

מנלי נולדה בלונדון שבאנגליה ב-29 באפריל 1927. היא החלה לעסוק באתלטיקה בעידודו של אחד ממוריה בבית הספר. בשנת 1942 התמודדה לראשונה בתחרות ריצת 200 מטר.

### מדליית כסף אולימפית

באולימפיאדת לונדון (1948) אירוע האתלטיקה הבינלאומי הראשון בו השתתפה, זכתה מנלי במדליית כסף בריצת 100 מטר בתוצאה של 12.2 שניות, אחרי פאני בלנקרס-קון מהולנד (11.9 שניות) ולפני שירלי סטריקלנד מאוסטרליה (12.2 שניות).

באליפות אירופה שנערכה בבריסל שבבלגיה בשנת 1950 זכתה מנלי במדליית זהב בריצת שליחות 4x100 מטר ובמדליית ארד בריצת 200 מטר.

במשחקי חבר העמים הבריטי שנערכו באוקלנד שבניו זילנד, אף הם בשנת 1950, זכתה במדליית כסף בריצת 660 יארד ובמדליית ארד בריצת 440 יארד.

ב-1952 פרשה מנלי מאתלטיקה עקב בעיות בבלוטת התריס.

חייה האישיים
------------

מנלי הייתה נשואה לפיטר הול עד למותו ב-1973. בשנת 1979 נישאה לג'ון פרלט, רץ למרחקים בינוניים, אותו הכירה עוד מאולימפיאדת 1948. היא הייתה אם לשלושה, סבתא לנכדים וסבתא רבתא לנינים.

נפטרה ב-3 בנובמבר 2021.

קישורים חיצוניים
----------------

ויקישיתוף מדיה וקבצים בנושא **דורותי מנלי** בוויקישיתוף

* דורותי מנלי, באתר olympedia.org
* דורותי מנלי, באתר Track and Field (נשים)
**נילסון דויד אנחולו רמירס** (בספרדית: **Nilson David Angulo Ramírez**; נולד ב-19 ביוני 2003 בקיטו שבאקוודור) הוא כדורגלן אקוודורי המשחק בעמדת הקשר ההתקפי בקבוצת אנדרלכט מליגת העל הבלגית ובנבחרת אקוודור.

קריירת מועדונים
---------------

אנחולו גדל במחלקת הנוער של ליגה דה קיטו מליגת העל האקוודורית. הוא ערך 24 הופעות ליגה במדי המועדון, בהן הבקיע שלושה שערים, וכן זכה עם המועדון בסופר קאפ האקוודורי.

ב-21 ביוני 2022 חתם אנחולו על חוזה לחמש עונות באנדרלכט מליגת העל הבלגית. ב-30 ביולי ערך את הופעת הבכורה שלו במועדון, בהפסד 1-0 לסרקל ברוז' במסגרת המחזור השני בליגה לעונת 2022/2023.

קריירה בינלאומית
----------------

ב-27 באוקטובר 2021 ערך אנחולו את הופעת הבכורה שלו בנבחרת אקוודור, בניצחון 3-2 על נבחרת מקסיקו במשחק ידידות.

תארים
-----

ליגה דה קיטו
* הסופר קאפ האקוודורי (1): 2021

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  BIENVENIDO, NILSON ANGULO באתר הרשמי של אנדרלכט, 21 ביוני 2022 (באנגלית)
מפת אזור מפעל "נחלי מנשה"
סכר על נחל תנינים סמוך למושב עמיקם המטה את מי הנחל לתעלת בטון המובילה אותם למאגר השיקוע בחולות קיסריה
מפעל "**נחלי מנשה**" הוא מפעל מים של חברת "מקורות" האוסף את מי הנֶגֶר של נחל תנינים, נחל אלונה, נחל עדה, נחל ברקן ונחל משמרות ומזרימם בתעלת הטיה למאגר שיקוע בחולות קיסריה.

תיאור כללי
----------

המפעל תוכנן על ידי החברה הממשלתית תה"ל (תכנון המים לישראל) בתחילת שנות ה-60. חברת "מקורות" החלה בביצועו ב-1964, והמפעל התחיל לפעול בחורף 1966–1967.

המפעל מנצל את המבנה הטופוגרפי של רמות מנשה, שקו פרשת המים שלה עובר קרוב מאוד לשוליה המזרחיים, כך שכשלושה רבעים ממי הגשמים היורדים באזור (כ-600 מ"מ בממוצע שנתי) זורמים אל הנחלים הנ"ל, המנקזים את רמות מנשה מערבה, לעומת רק כרבע הזורמים מזרחה לנחל קישון. בשונה מהמוביל הארצי, העברת המים במפעל "נחלי מנשה" נעשית כולה בכח הכבידה, ללא השקעת אנרגיה.

לצורך העברת המים נבנו סכרים ותעלת הטיה המזרימה את המים אל מאגר שיקוע בחולות קיסריה. מהמאגר המים מחלחלים לאקוויפר הפלייסטוקני שמתחת לחולות. קידוחי הפקה מאפשרים שאיבת מים מהאקוויפר במשך כל חודשי השנה.

נתונים סטטיסטיים
----------------

כניסת תעלת ההטיה אל בריכת סכר נחל משמרות, ועץ הדולב המזרחי שליד הבריכה. מימין נראית הכניסה של נחל משמרות לבריכה.
* שטח אגן הניקוז של המפעל: 110 קמ"ר
* כמות המים הממוצעת הנקלטת במפעל: כ-15 מיליון מ"ק בשנה. כמות זו שווה לצריכת המים השנתית של עיר בינונית כנתניה.
* ניצולת המפעל: כ-22% (לפי חישוב של 15,000,000 מ"ק מתוך 600 מ"מ בשנה על שטח של 110 קמ"ר)

ראו גם
------

* נחל שקמה

לקריאה נוספת
------------

* עידו בצ'קו ומיכה קליין, "מפעל נחלי מנשה וטיבוע הדיונות", **אופקים בגאוגרפיה**, חוברת 70, 2008, עמ' 32–41

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **נחלי מנשה** |

* על המפעל באתר "עמלנט"
* הודעה לעיתונות של "מקורות"
* סקר של עמותת "אדם, טבע ודין" באתר מט"ח (המרכז לטכנולוגיה חינוכית)

הערות שוליים
------------

1. ↑  מערכת מסע אחר אונליין, נחלי מנשה, אתר מסע אחר

מבט פנורמי מדרום-מזרח על מאגר השיקוע בחולות קיסריה; פברואר 2006.בימין התמונה נראים חוטם הכרמל וצוקי חוטם; הנקודות הלבנות באופק במרכז התמונה הם בתים באור עקיבא.

מבט פנורמי מדרום-מזרח על מאגר השיקוע בחולות קיסריה; פברואר 2006.  
בימין התמונה נראים חוטם הכרמל וצוקי חוטם; הנקודות הלבנות באופק במרכז התמונה הם בתים באור עקיבא.